als_Latn dik_Latn sag_Latn
Budva, 2 dhjetor 2013 – Zëvendësministri i Mjedisit dhe Planifikimit Hapësinor, Shpëtim Rudi, përfaqësoi MMPH në Konferencën e Harkut Dinarik, që u mbajt në Budva të Malit te Zi. Në këtë konferencë rajonale morën pjesë edhe përfaqësuesit e Shqipërisë, Bosnje e Hercegovinës, Malit të Zi, Kroacisë, Maqedonisë, Serbisë, dhe Sllovenisë.
Kjo konferencë kishte për qëllim promovimin dhe implementimin e prioriteteve te dala nga strategjia evropiane ‘EU 2020’ për mbrojtjen dhe konservimin e natyrës dhe biodiversitetin. Me nënshkrimin e deklaratës së përbashkët, palët u dakorduan në punën e përbashkët për përforcimin e planeve për konservim dhe menaxhim të qëndrueshëm të natyrës.
Zëvendësministri Rudi, tha se duke u nisur nga fakti se Zonat e Mbrojtura Ndërkufitare janë hapësira natyrale të mbrojtura njëtrajtësisht, të shtrira përgjatë kufirit të dy a më shumë vendeve, ku secila nga palët përfiton pa cenuar kufijtë, interesat apo hapësirën territoriale të njëri- tjetrit, ne të ardhmen shohim si një mundësi të mirë jo vetëm për mbrojtjen e natyrës por edhe mundësi të zhvillimit të qëndrueshëm ekonomik dhe promovimit të vlerave natyrore dhe ekoturistike të regjionit.
Ndërkaq, Komisioneri i BE për Mjedis, përgëzoi vendet e rajonit qe kane rritur hapësirat e tyre te mbrojtura duke shtuar se kjo konference përçon mesazh te qarte se vendet nënshkruese te deklaratës se përbashkët për konservimin e natyrës janë serioze ne objektivat e tyre.
Ministri i Malit të Zi për Zhvillim të Qëndrueshëm dhe Turizëm, Branimir Gvozdenovicq, tha se kjo konferencë ka për qellim riafirmimin e objektivave të përbashkëta për ruajtjen e biodiversitetit, dhe konservimin e përgjithshëm të natyrës, ndërkaq përgëzoi vendet e përfshira në punë të shpejtë dhe efikase.
als_Latn als_Latn als_Latn als_Latn als_Latn